techiaith/cofnodycynulliad_en-cy huggingface dataset:
English: Thank you for that response, Cabinet Secretary. You will be aware, of course, of all the discussions that have been ongoing now over a long period of time on the possible development of a tidal lagoon in Swansea bay. What local people want to know is when the Swansea tidal lagoon will be built.
Welsh: Diolch yn fawr am yr ateb yna, Ysgrifennydd Cabinet. Fe fyddwch chi'n ymwybodol, wrth gwrs, o'r holl drafodaethau sydd wedi mynd ymlaen ers amser hir ynglŷn â'r datblygiad posib o forlyn llanw ym mae Abertawe. Yr hyn mae'r trigolion lleol eisiau gwybod ydy pryd mae morlyn llanw bae Abertawe yn mynd i gael ei adeiladu.
English: Well, we are awaiting, obviously, a decision by the UK Government. I know that there are many conversations going on between the company, along with Natural Resources Wales. I have met with the company to show that, in principle, we are absolutely committed to supporting the development of a sustainable tidal lagoon industry here in Wales.
Welsh: Wel, yn amlwg rydym yn disgwyl penderfyniad gan Lywodraeth y DU. Rwy'n gwybod bod yna lawer o sgyrsiau ar y gweill rhwng y cwmni, ynghyd â Cyfoeth Naturiol Cymru. Rwyf wedi cyfarfod â'r cwmni i ddangos ein bod, mewn egwyddor, yn gwbl ymroddedig i gefnogi'r gwaith o ddatblygu diwydiant môr-lynnoedd llanw cynaliadwy yma yng Nghymru.
English: Cabinet Secretary, in your response on tidal lagoons you highlighted how they could play an important part in delivering green energy and part of the renewables mixed basket of opportunity that you as a Government will be promoting. But also in that basket of mixed energy opportunities is the ability for smaller land-based renewable projects. The real issue is about getting connection to the grid for many of those projects. I know I've asked you this question before, but are you making progress with the energy providers, such as Western Power - or the infrastructure providers, should I say - to allow them to assist so that small energy projects can get those connections, and assist in the green energy credentials of Wales?
Welsh: Ysgrifennydd y Cabinet, yn eich ymateb ar fôr-lynnoedd llanw roeddech yn tynnu sylw at sut y gallent chwarae rhan bwysig yn darparu ynni gwyrdd a rhan o'r fasged gymysg o gyfleoedd ynni adnewyddadwy y byddwch chi fel Llywodraeth yn ei hyrwyddo. Ond hefyd yn y fasged honno o gyfleoedd ynni cymysg mae'r gallu i gael prosiectau adnewyddadwy llai ar y tir. Mae'r broblem go iawn yn ymwneud â chael cysylltiad â'r grid i lawer o'r prosiectau hynny. Gwn fy mod wedi gofyn y cwestiwn hwn i chi o'r blaen, ond a ydych yn gwneud cynnydd gyda'r darparwyr ynni, megis Western Power - neu'r darparwyr seilwaith, dylwn ddweud - i'w galluogi i gynorthwyo fel y gall prosiectau ynni bychan gael y cysylltiadau hynny, a chynorthwyo gyda chymwysterau ynni gwyrdd Cymru?
English: Yes, certainly those conversations are ongoing and we are making progress.
Welsh: Ydw, mae'r sgyrsiau hynny yn sicr yn barhaus ac rydym yn gwneud cynnydd.
English: Cabinet Secretary, the proposed tidal lagoon for Swansea will be the first such scheme in the world and, as such, is unproven technology. The developers claim the scheme will deliver 320 MW of installed capacity, but we have no way of knowing how much electricity will be actually generated. As we have seen from the Ramsey sound tidal scheme, things don't always go to plan. Cabinet Secretary, what steps can the Welsh Government take to ensure that the tidal lagoons plan for Wales deliver the stated benefits, given the significant public investment that is required?
Welsh: Ysgrifennydd y Cabinet, y morlyn llanw arfaethedig yn Abertawe fydd y cynllun cyntaf o'i fath yn y byd ac mae'n dechnoleg heb ei phrofi i bob pwrpas. Mae'r datblygwyr yn honni y bydd y cynllun yn darparu 320 MW o gapasiti gosodedig, ond nid oes gennym unrhyw ffordd o wybod faint o drydan fydd yn cael ei gynhyrchu mewn gwirionedd. Fel rydym wedi'i weld o gynllun llanw swnt Dewi, nid yw pethau bob amser yn mynd yn ôl y bwriad. Ysgrifennydd y Cabinet, pa gamau y gall Llywodraeth Cymru eu cymryd i sicrhau bod y cynllun môr-lynnoedd llanw i Gymru yn darparu'r manteision a nodwyd, o ystyried y buddsoddiad cyhoeddus sylweddol sydd ei angen?
English: As I said in my earlier answer to Dai Lloyd, we're awaiting, obviously, the UK Government's decision on this. I have met with them to show that, in principle, we are committed to supporting tidal lagoons here in Wales. Certainly, from the discussions I've had, you're right: it is a novel technology, so we need to know more about it. But I absolutely think Wales and the UK could become leaders in this field and I think we would gain significant economic benefit.
Welsh: Fel y dywedais yn fy ateb cynharach i Dai Lloyd, rydym yn aros, yn amlwg, am benderfyniad Llywodraeth y DU ar hyn. Rwyf wedi eu cyfarfod i ddangos ein bod, mewn egwyddor, wedi ymrwymo i gefnogi môr-lynnoedd llanw yma yng Nghymru. Yn sicr, o'r trafodaethau rwyf wedi'u cael, rydych chi'n iawn: mae'n dechnoleg newydd, felly mae angen i ni wybod mwy amdano. Ond rwy'n sicr yn credu y gallai Cymru a'r DU ddod yn arweinwyr yn y maes hwn ac rwy'n credu y buasem yn cael budd economaidd sylweddol.
English: When Charles Hendry held an event here on the tidal lagoon, Cabinet Secretary, it was clear that there's a very strong consensus of support across the political parties and, indeed, in Wales in general. Now that Charles Hendry has submitted his report last week, I think, to UK Government, will you continue to make Welsh Government support apparent to UK Government and also emphasise the consensus that exists in Wales and in the Assembly?
Welsh: Pan gynhaliodd Charles Hendry ddigwyddiad yma ar y morlyn llanw, Ysgrifennydd y Cabinet, roedd yn amlwg fod yna gonsensws cryf iawn o gefnogaeth ar draws y pleidiau gwleidyddol ac yn wir, yng Nghymru yn gyffredinol. Nawr bod Charles Hendry wedi cyflwyno ei adroddiad i Lywodraeth y DU yr wythnos diwethaf, rwy'n credu, a fyddwch yn parhau i wneud cefnogaeth Llywodraeth Cymru yn amlwg i Lywodraeth y DU a hefyd yn pwysleisio'r consensws sy'n bodoli yng Nghymru ac yn y Cynulliad?
English: Yes, absolutely. We had hoped that the Hendry report would be submitted to the UK Government a little while before last week. We were hoping, certainly, the beginning of November. I'm very pleased that they've now got it. We look forward to their view of the report. I have requested, alongside my colleague Ken Skates, that we are fully engaged in discussions prior to any other announcements being made.
Welsh: Byddaf, yn sicr. Roeddem wedi gobeithio y buasai adroddiad Hendry wedi cael ei gyflwyno i Lywodraeth y DU ychydig yn gynt na'r wythnos diwethaf. Roeddem yn gobeithio y câi ei gyflwyno ddechrau mis Tachwedd, yn sicr. Rwy'n falch iawn ei fod ganddynt bellach. Rydym yn edrych ymlaen at glywed eu barn ar yr adroddiad. Rwyf wedi gofyn, ochr yn ochr â fy nghyd-Aelod Ken Skates, am i ni gael cymryd rhan lawn yn y trafodaethau cyn i unrhyw gyhoeddiadau eraill gael eu gwneud.
English: Thank you. We are tackling noise and air pollution in a number of ways. These include through local air quality management, industry regulation, the planning regime and the promotion of active travel. We are currently reviewing the responses to the public consultation seeking views on what more we can do in Wales.
Welsh: Diolch. Rydym yn mynd i'r afael â llygredd sŵn ac aer mewn nifer o ffyrdd. Mae'r rhain yn cynnwys drwy reoli ansawdd aer lleol, rheoleiddio diwydiant, y gyfundrefn gynllunio a hyrwyddo teithio llesol. Ar hyn o bryd rydym yn adolygu'r ymatebion i'r ymgynghoriad cyhoeddus sy'n gofyn am farn y cyhoedd ar beth arall y gallwn ei wneud yng Nghymru.
English: Thank you. You referred to the local air quality and noise management consultation. How do you respond to concerns raised with me that the questions in that suggest that the assessment of air quality be done on the basis of averaging any impacts and benefits across the whole population of Wales, rather than focusing on the most vulnerable, and disregarding the critical weighting that should be given to hyperlocal specifics that might detect and report excess pollution suffered particularly by children, older people or disabled people? There's also the fact that there's no mention in the preamble to the document to guidance or consultation from the Wales health impact assessment support unit.
Welsh: Diolch. Fe gyfeirioch at yr ymgynghoriad rheoli ansawdd aer a sŵn lleol. Sut rydych yn ymateb i bryderon a ddaeth i fy sylw fod y cwestiynau yn hwnnw'n awgrymu cyflawni'r asesiad o ansawdd aer ar sail cyfartaleddu unrhyw effeithiau a manteision ar draws poblogaeth Cymru gyfan, yn hytrach na chanolbwyntio ar y rhai mwyaf agored i niwed, a diystyru'r pwysoliad allweddol y dylid ei roi i fanylion hyperleol a allai ganfod a rhoi gwybod am lygredd gormodol a ddioddefir gan blant, pobl hŷn neu bobl anabl yn arbennig? Hefyd, mae'r ffaith nad oes unrhyw sôn yn y rhagymadrodd i'r ddogfen am ganllawiau neu ymgynghoriad gan uned gymorth asesu effaith ar iechyd Cymru.
English: I haven't heard any complaints about the questions or the way that the consultation was put together. If you've received one or more, I'd be very interested to have a note from you so I can look at it. A great deal of thought went into that consultation document, and I think the questions we've asked are absolutely appropriate.
Welsh: Nid wyf wedi clywed unrhyw gwynion am y cwestiynau na'r ffordd y cafodd yr ymgynghoriad ei roi at ei gilydd. Os ydych wedi derbyn un neu fwy, buasai gennyf ddiddordeb mawr mewn cael nodyn gennych er mwyn i mi allu edrych ar hynny. Mae llawer iawn o feddwl wedi mynd i'r ddogfen ymgynghori honno, ac rwy'n credu bod y cwestiynau rydym wedi eu gofyn yn gwbl briodol.
English: One of the hotspots for air pollution is in Cardiff, so I'm very keen to find out exactly what monitoring the Welsh Government is doing of the levels of air quality in the Cardiff urban area. How confident are you that you will manage to satisfy Mr Justice Garnham by the end of April that you are able to take measures to deal with the illegal levels of air pollution that we are suffering?
Welsh: Mae un o'r ardaloedd sydd â phroblem llygredd aer yng Nghaerdydd, felly rwy'n awyddus iawn i gael gwybod yn union sut y mae Llywodraeth Cymru yn monitro lefelau ansawdd aer yn ardal drefol Caerdydd. Pa mor hyderus ydych chi y byddwch yn llwyddo i fodloni Mr Justice Garnham erbyn diwedd mis Ebrill eich bod yn gallu rhoi camau ar waith i ymdrin â'r lefelau anghyfreithlon o lygredd aer rydym yn eu dioddef?
English: Across Cardiff, there are some localised areas where air pollution is problematic, I think mainly as a result of road traffic emissions. At these locations, we have air quality management areas that have been declared as such by the local authority. It's their duty to tackle local air quality. I've been assured that their action plans will all be in place shortly in accordance with statutory guidance. I think addressing air pollution really requires a collaborative approach. We are currently, as I said, reviewing the responses to the public consultation, and I'm hoping, the results of that consultation, I'm going to feed to local authorities, because as I say, it is their responsibility to make sure that they fulfil all their requirements.
Welsh: Ar hyd a lled Caerdydd, mae yna rai ardaloedd lleol lle y mae llygredd aer yn broblem, yn bennaf, rwy'n credu, o ganlyniad i allyriadau traffig ar y ffordd. Yn y lleoliadau hyn, mae gennym ardaloedd sydd wedi'u datgan yn ardaloedd rheoli ansawdd aer gan yr awdurdod lleol. Eu dyletswydd hwy yw mynd i'r afael ag ansawdd aer lleol. Rwyf wedi cael fy sicrhau y bydd eu cynlluniau gweithredu i gyd yn eu lle cyn bo hir, yn unol â chanllawiau statudol. Rwy'n credu bod mynd i'r afael â llygredd aer, mewn gwirionedd, yn gofyn am agwedd gydweithredol. Rydym ar hyn o bryd, fel y dywedais, yn adolygu'r ymatebion i'r ymgynghoriad cyhoeddus, ac rwy'n gobeithio y byddaf yn bwydo canlyniadau'r ymgynghoriad hwnnw i awdurdodau lleol, oherwydd fel y dywedaf, eu cyfrifoldeb hwy yw gwneud yn siŵr eu bod yn cyflawni eu holl ofynion.
English: Cabinet Secretary, you've mentioned road traffic emissions and it's clear that they play a very significant part in terms of air pollution and the impact on human health. Diesel emissions are particularly significant. Would you agree with me that - ? Hopefully, we'll get to electric vehicles as quickly as possible, but before we do that, there are other practical steps that may be taken to address these issues, such as the conversion of taxi fleets from diesel to liquefied petroleum gas. The industry tells me that can be achieved with, perhaps, some grant support and they could repay that grant within a period of something like two years.
Welsh: Ysgrifennydd y Cabinet, rydych wedi crybwyll allyriadau traffig ffordd ac mae'n amlwg eu bod yn chwarae rhan arwyddocaol iawn o ran llygredd aer a'r effaith ar iechyd pobl. Mae allyriadau diesel yn arbennig o arwyddocaol. A fyddech yn cytuno â mi fod - ? Y gobaith yw y byddwn yn symud at gerbydau trydan cyn gynted ag y bo modd, ond cyn i ni wneud hynny, mae camau ymarferol eraill y gellir eu cymryd i fynd i'r afael â'r materion hyn, megis trosi fflydoedd tacsi o ddiesel i nwy petrolewm hylifedig. Mae'r diwydiant yn dweud wrthyf y gellir cyflawni hynny gyda rhywfaint o gymorth grant, efallai, a gallent ad-dalu'r grant hwnnw o fewn cyfnod o tua dwy flynedd.
English: Absolutely. I think Birmingham are looking to electrify their taxi fleet, so it will be very interesting to see what they do. In relation to electric vehicles, I'm very keen to see us move to more electric vehicles, but, of course, a stumbling block or a barrier is the lack of recharging points. So, I'm looking to see if I can, perhaps, find some small amount of money so that I could help incentivise local authorities to install them, even if it's only just one, just to start the ball rolling. Some local authorities do have them, obviously. People have them at home. But I think it is a barrier for people purchasing an electric vehicle, because there are no charging points and, of course, there are no charging points because there aren't enough electric vehicles, so it's a vicious circle that I am very keen to break.
Welsh: Yn hollol. Rwy'n credu bod Birmingham yn ystyried trydaneiddio eu fflyd tacsi, felly bydd yn ddiddorol iawn gweld yr hyn y byddant yn ei wneud. Mewn perthynas â cherbydau trydan, rwy'n awyddus iawn i'n gweld yn symud at fwy o gerbydau trydan, ond wrth gwrs, un maen tramgwydd neu rwystr yw'r diffyg pwyntiau gwefru. Felly, rwy'n edrych i weld os gallaf, efallai, ddod o hyd i swm bach o arian er mwyn i mi allu helpu i gymell awdurdodau lleol i'w gosod, hyd yn oed os mai un yn unig a osodir, er mwyn dechrau'r broses. Mae gan rai awdurdodau lleol y pwyntiau gwefru hyn, yn amlwg. Mae gan bobl rai yn eu cartrefi. Ond rwy'n credu ei fod yn rhwystr i bobl sy'n prynu cerbydau trydan, am nad oes unrhyw bwyntiau gwefru ac wrth gwrs, ni cheir pwyntiau gwefru am nad oes digon o gerbydau trydan, felly mae'n gylch dieflig rwy'n awyddus iawn i'w dorri.
English: Thank you. Our policy is to deliver programmes that bring together local people, groups, businesses and organisations to deliver services to improve where they live or work. This includes our eco-schools programme, which has 20 schools in inner Newport, empowering and inspiring young people to make positive environmental changes to their lives.
Welsh: Diolch. Ein polisi yw cyflwyno rhaglenni sy'n dod â phobl, grwpiau, busnesau a sefydliadau lleol at ei gilydd i ddarparu gwasanaethau i wella lle y maent yn byw neu'n gweithio. Mae hyn yn cynnwys ein rhaglen eco-sgolion, sy'n cynnwys 20 o ysgolion yng nghanol Casnewydd, sy'n grymuso ac yn ysbrydoli pobl ifanc i wneud newidiadau amgylcheddol cadarnhaol i'w bywydau.
English: I thank the Cabinet Secretary for that answer. Cabinet Secretary, we've had recent good news in terms of the quality of the Wales coast path and the advantages it brings to Wales. It was always envisaged that the coast path would be connected to urban areas through circular routes. I wonder if you could tell the Assembly what progress has been made in terms of those hopes and plans and whether you could support the establishment of those routes in Newport and elsewhere.
Welsh: Diolch i Ysgrifennydd y Cabinet am yr ateb hwnnw. Ysgrifennydd y Cabinet, rydym wedi cael newyddion da yn ddiweddar mewn perthynas ag ansawdd llwybr arfordir Cymru a'r manteision y mae'n eu cynnig i Gymru. Rhagwelwyd o'r cychwyn y buasai llwybr yr arfordir yn cael ei gysylltu ag ardaloedd trefol drwy lwybrau cylchol. Tybed a allech chi ddweud wrth y Cynulliad pa gynnydd a wnaed o ran y gobeithion a'r cynlluniau hynny ac a allech chi gefnogi'r syniad o sefydlu'r llwybrau hynny yng Nghasnewydd ac mewn mannau eraill.
English: Thank you. We absolutely recognise the importance of access opportunities for communities in order to promote better health and well-being. I think the Wales coastal path has not just been a hit with tourists; it's absolutely been a hit with local communities and people right across Wales. We provide funding to NRW to maintain and improve the path, and there is a detailed work programme agreed with local authorities to develop links between local communities such as urban areas and the coast. I would hope that Newport City Council would be able to identify some routes and then secure support from NRW to improve and develop them.
Welsh: Diolch. Rydym yn sicr yn cydnabod pwysigrwydd cyfleoedd i sicrhau mynediad i gymunedau er mwyn hyrwyddo gwell iechyd a lles. Mae llwybr arfordirol Cymru wedi bod yn boblogaidd gyda thwristiaid, ond yn bendant hefyd, mae wedi bod yn boblogaidd gyda chymunedau lleol a phobl ledled Cymru. Rydym yn darparu cyllid i Cyfoeth Naturiol Cymru ar gyfer cynnal a gwella'r llwybr, ac mae rhaglen waith fanwl wedi'i chytuno gydag awdurdodau lleol i ddatblygu cysylltiadau rhwng cymunedau lleol megis ardaloedd trefol a'r arfordir. Buaswn yn gobeithio y buasai Cyngor Dinas Casnewydd yn gallu nodi rhai llwybrau ac yna sicrhau cefnogaeth gan Cyfoeth Naturiol Cymru i'w gwella a'u datblygu.
English: Minister, fly-tipping is becoming an increasing problem in parts of Newport. A community group called Pride in Pill has taken action by holding regular litter picks as part of its campaign to improve the local environment for residents. Will the Cabinet Secretary join me in congratulating Pride in Pill on its community spirit? What more can the Welsh Government do to assist local authorities to tackle fly-tipping, which blights many of our inner urban areas in south-east Wales?
Welsh: Weinidog, mae tipio anghyfreithlon yn broblem gynyddol mewn rhannau o Gasnewydd. Mae grŵp cymunedol o'r enw Pride in Pill wedi gweithredu drwy gynnal sesiynau casglu sbwriel rheolaidd fel rhan o'i ymgyrch i wella'r amgylchedd lleol ar gyfer trigolion. A wnaiff Ysgrifennydd y Cabinet ymuno â mi a llongyfarch Pride in Pill ar ei ysbryd cymunedol? Beth arall y gall Llywodraeth Cymru ei wneud i helpu awdurdodau lleol i fynd i'r afael â thipio anghyfreithlon, sy'n difetha llawer o'n hardaloedd trefol mewnol yn ne-ddwyrain Cymru?
English: Thank you. I thought the Member was going to invite me to join him on a litter pick, which I would be very happy to do, and I have undertaken several over the past few months. [Laughter.] But I absolutely congratulate the group. It's been so good to see communities coming together and taking such pride. I went along to a litter pick in an area of Cardiff a couple of months ago, and it was good to see residents coming up and thanking the volunteers for making their community so much better. In reply to your question about what more we can do on fly-tipping, I think it's really important that local authorities enforce fines in relation to fly-tipping. I recently met with Phil Bale, the leader of City of Cardiff Council, because they've got a particular issue about one black bin bag of rubbish being dumped, which perhaps people don't recognise as fly-tipping, but it absolutely is - just because it's one bag. So, we're looking to see what fines can be imposed in relation to that also.
Welsh: Diolch. Roeddwn yn meddwl bod yr Aelod am fy ngwahodd i ymuno ag ef mewn sesiwn gasglu sbwriel, a buaswn yn fodlon iawn i wneud hynny, ac rwyf wedi cymryd rhan mewn sawl un dros yr ychydig fisoedd diwethaf. [Chwerthin.] Ond rwy'n sicr yn llongyfarch y grŵp. Mae wedi bod mor dda gweld cymunedau'n dod at ei gilydd ac yn dangos cymaint o falchder. Euthum draw i gasglu sbwriel mewn ardal yng Nghaerdydd ychydig fisoedd yn ôl, ac roedd yn dda gweld trigolion yn dod draw i ddiolch i'r gwirfoddolwyr am wneud eu cymuned yn lle gwell o lawer. I ateb eich cwestiwn ynghylch yr hyn y gallwn ei wneud ynglŷn â thipio anghyfreithlon, rwy'n credu ei bod yn bwysig iawn fod awdurdodau lleol yn gorfodi dirwyon mewn perthynas â thipio anghyfreithlon. Cyfarfûm yn ddiweddar â Phil Bale, arweinydd Cyngor Dinas Caerdydd, am fod ganddynt broblem benodol gydag un bag bin du o sbwriel yn cael ei adael, ac efallai nad yw pobl yn sylweddoli bod hynny'n achos o dipio anghyfreithlon, ond mae'n bendant yn wir - er mai un bag ydyw. Felly, rydym yn edrych i weld pa ddirwyon y gellir eu gorfodi mewn perthynas â hynny hefyd.
English: Thank you. The mayors' commitment to ban diesel vehicles from these four cities by 2025 is one response to the growing public awareness of the health effects of air pollution. We are currently reviewing our air quality policies, following our consultation on the subject, which closed on 6 December.
Welsh: Diolch. Mae ymrwymiad y meiri i wahardd cerbydau diesel o'r pedair dinas erbyn 2025 yn un ymateb i ymwybyddiaeth gynyddol y cyhoedd o effeithiau llygredd aer ar iechyd. Ar hyn o bryd rydym yn adolygu ein polisïau ansawdd aer, yn dilyn ein hymgynghoriad ar y pwnc, a ddaeth i ben ar 6 Rhagfyr.
English: It's quite clear the message here is that urban areas, to be really attractive for the local population, but also inward investment and their economic health, require clean air - the best quality possible. There are ways that we can manage that now, even before we formally ban diesel cars. It's really important that, in Wales, we see the leadership we could be giving for the whole of the UK, and that will bring very great benefits to us economically as well.
Welsh: Mae'n eithaf clir mai'r neges yma yw bod ardaloedd trefol angen aer glân o'r ansawdd gorau posibl er mwyn bod yn wirioneddol ddeniadol i'r boblogaeth leol, ond hefyd o ran denu mewnfuddsoddiad a'u hiechyd economaidd. Mae yna ffyrdd y gallwn reoli hynny yn awr, hyd yn oed cyn ein bod yn gwahardd ceir diesel yn ffurfiol. Mae'n bwysig iawn ein bod, yng Nghymru, yn gweld yr arweinyddiaeth y gallem fod yn ei rhoi i'r DU gyfan, a bydd hynny'n sicrhau manteision mawr iawn i ni'n economaidd hefyd.
English: I'm not sure, David, if you were in the Chamber when Simon Thomas raised a similar issue around this, and I was saying that, you know, you're absolutely right. We've got this group of mayors - and I met several of them when I was at Conference of the Parties 22 - who are being really ambitious with their targets for ending the use of diesel cars by 2025. I was saying in my previous response that I think it's really important that Wales stays at the fore. We've always been ahead of these things, and we need to be looking to make sure that we're not being left behind.
Welsh: Nid wyf yn siŵr a oeddech yn y Siambr pan dynnodd Simon Thomas sylw at fater tebyg yn ymwneud â hyn, David, ac roeddwn yn dweud, wyddoch chi, eich bod yn hollol gywir. Mae gennym y grŵp hwn o feiri - a chyfarfûm â nifer ohonynt pan oeddwn yng Nghynhadledd y Partïon 22 - sy'n uchelgeisiol iawn gyda'u targedau ar gyfer dod â'r defnydd o geir diesel i ben erbyn 2025. Roeddwn yn dweud yn fy ymateb blaenorol fy mod yn credu ei bod yn bwysig iawn fod Cymru yn aros ar flaen y gad. Rydym bob amser wedi bod ar y blaen gyda'r pethau hyn, ac mae angen i ni wneud yn siŵr nad ydym yn cael ein gadael ar ôl.